**ΚΑΝΟΝΙΣΜΟΣ ΛΕΙΤΟΥΡΓΙΑΣ ΝΕΚΡΟΘΑΛΑΜΟΥ**

1. Αφορά τη **φύλαξη νεκρών**,
	1. των οποίων ο θάνατος διαπιστώθηκε στο Νοσοκομείο και δόθηκε πιστοποιητικό θανάτου από ιατρό του Νοσοκομείου.
	2. που μεταφέρθηκαν στο Νοσοκομείο με εντολή Αστυνομικής ή Εισαγγελικής Αρχής και μέχρι να μεταφερθούν για διενέργεια νεκροψίας – νεκροτομής.
2. **Υπεύθυνος για την κίνηση του νεκροθαλάμου** είναι
	1. ο νοσοκόμος των Εξωτερικών Ιατρείων για την πρωινή βάρδια,
	2. ενώ για την απογευματινή και νυχτερινή βάρδια υπεύθυνοι είναι οι νοσοκόμοι της βάρδιας.
3. Ο **έλεγχος της λειτουργίας του νεκροθαλάμου** περιλαμβάνει:
	1. τον έλεγχο της θερμοκρασίας των ψυγείων και
	2. την καλή λειτουργία τους καθώς και
	3. τη διατήρηση καθαρού του χώρου και τακτοποιημένου.
4. Τα κλειδιά του Νεκροθαλάμου, θα φυλάσσονται στο **Γραφείο της Προϊσταμένης των Εξωτερικών Ιατρείων.**
5. Ο **νοσοκόμος που θα μεταφέρει το νεκρό** στο νεκροθάλαμο θα πρέπει:
	1. να ελέγχει την ύπαρξη αναγραφής σε καρτελάκι ή «βραχιόλι» του ονοματεπώνυμου του νεκρού και
	2. να υπογράφει την εισαγωγή του νεκρού στο βιβλίο μητρώου παράδοσης – παραλαβής στα Εξωτερικά Ιατρεία.
6. Το **Βιβλίο μητρώου παράδοσης – παραλαβής** θα βρίσκεται και θα τηρείται στα εξωτερικά Ιατρεία. Στο **βιβλίο μητρώου** θα αναγράφονται:
	1. Το ονοματεπώνυμο του νεκρού
	2. Η επωνυμία του γραφείου τελετών
	3. Το όνομα του ιδιοκτήτη ή του υπαλλήλου του γραφείου που παραλαμβάνει το νεκρό, με κεφαλαία γράμματα και δίπλα ακριβώς η υπογραφή του καθώς επίσης και ο αριθμός ταυτότητάς τους.
	4. Η ημερομηνία και ώρα παραλαβής – παράδοσης του νεκρού.
7. Το **ωράριο παράδοσης** των νεκρών θα είναι από **7π.μ. έως 7μ.μ.** (Εκτός περιπτώσεων που οι συγγενείς επιθυμούν να παραλάβουν το νεκρό για λόγους εθιμοτυπικούς).
8. Η **παράδοση του νεκρού** θα γίνεται:
	1. **παρουσία συγγενικού προσώπου** που θα καταγράφεται ο **αριθμός ταυτότητάς** του ή
	2. με επίδειξη **εξουσιοδότησης από τους συγγενείς.**